સરકારી હોસ્પિટલનો નિયમ છે કે, જો મફતમાં સારવાર લેવી હોય તો જનરલ વોર્ડમાં સારવાર લેવી પડે. પરંતુ, વાઘાણીના સસરાને વીવીઆઈપી વોર્ડમાં રાખવામાં આવ્યા બાદ પણ સરકારી યોજનાનો લાભ આપવામાં આવ્યો હતો. જ્યારે નિયમ મુજબ તો તેમની પાસેથી પુરેપુરં બિલ વસૂલ કરવું જોઈતું હતું. તેના માટે ભાજપના પ્રદેશ અધ્યક્ષની વગનો ઉપયોગ કરવામાં આવ્યો હતો. કહેવાઈ રહ્યું છે કે, વાઘાણીના સસરાએ પહેલા તો વીવીઆઈપી રૂમમાં ટ્રિટમેન્ટ લીધી અને પછી તેઓએ ખર્ચ ભોગવવાને બદલે પોતે ગરીબ છે, તેવું સાબિત કરી સંપૂર્ણ ખર્ચ માફ પણ કરાવી દીધો હતો.